**Eesti Mereakadeemia merenduskeskuse tegevuse alused**

1. **Üldsätted**
   1. Merenduskeskus on Eesti Mereakadeemia (edaspidi *EMERA*) koosseisu kuuluv akadeemiline üksus.
   2. Merenduskeskuse inglise keelne nimetus on *Centre of Maritime Studies*.
   3. Tegevuse alustega sätestatakse merenduskeskuse tegevusvaldkonnad, eesmärgid ja ülesanded, struktuur, juhtimine, vara valdamine ning tegevuse finantseerimine.
   4. Merenduskeskuse moodustab, kujundab ümber ja lõpetab EMERA direktor.
2. **Tegevusvaldkonnad, eesmärk ja ülesanded**
   1. Merenduskeskuse tegevusvaldkonnad on:
      1. kõrghariduse võimaldamine rakenduskõrgharidus- ja magistriõppe õppekavade alusel;
      2. teadus- ja arendustöö korraldamine meretranspordi ja sadamatöö korraldamise, veeteede ohutuse ja kalanduse tehnoloogiate valdkonnas.
   2. Merenduskeskuse eesmärgiks on tagada oma tegevusvaldkondades EMERA strateegiliste eesmärkide saavutamine.
   3. Merenduskeskuse põhiülesanded on:
      1. õppe-, teadus- ja arendustegevus tegevuse aluste punktis 2.1 nimetatud valdkondades;
      2. teadmusteenuste, sh täiendusõppe teenuste osutamine;
      3. õppejõudude järelkasvu kindlustamine;
      4. koostöö riigi- ja kohaliku omavalitsuse, tööandjate ning erialaliitude ja -seltsidega;
      5. õppetööks, rakendus- ja teadusuuringute läbiviimiseks ning arendustegevuseks vajalike seadmete, kirjanduse, inventari ja muude vahendite tagamine;
      6. merenduskeskuse koosseisus olevate laborite tegevuse koordineerimine;
      7. muude ülesannete täitmine vastavalt merenduskeskuse tegevuse alustele ja teistele õigusaktidele.
3. **Struktuur, juhtimine**
   1. Merenduskeskuse struktuuri kuuluvad järgmised laborid:
      1. kalatehnoloogia labor;
      2. kalakvaliteedi-, ökoloogia-, ihtüoloogia labor.
   2. Merenduskeskust juhib merenduskeskuse juhataja.
4. **Vara ja finantseerimine**
   1. Merenduskeskuse kasutusse antud vara on ülikooli vara.
   2. Merenduskeskuse vara vallatakse ja kasutatakse kooskõlas EMERA põhimääruse, ülikooli sise-eeskirjade ning tööd reguleerivate teiste dokumentidega.
   3. Merenduskeskusel on eelarve, mis on EMERA eelarve osa. Merenduskeskuse eelarvevahendite käsutajaks on merenduskeskuse juhataja.